ÚRAD VLÁDY SLOVENSKEJ REPUBLIKY
      sekcia vládnej legislatívy

							          Na rokovanie vlády SR
							          Dňa 25 . januára 2006
							          K materiálu č. 929/2006
							          K bodu č. 9

   S T A N O V I S K O
	
k návrhu nariadenia vlády Slovenskej republiky o technických požiadavkách na povinné označenie dvojkolesových motorových vozidiel a trojkolesových motorových vozidiel

I.
     Návrh nariadenia vlády Slovenskej republiky o technických požiadavkách na povinné označenie dvojkolesových motorových vozidiel a trojkolesových motorových vozidiel predkladá na rokovanie vlády Slovenskej republiky minister dopravy , pôšt a telekomunikácií Slovenskej republiky Pavol Prokopovič.
II.
       Návrh nariadenia vlády  bol vypracovaný z dôvodu potreby transpozície smernice Rady 93/34/EHS zo 14.júna 1993 o povinných označeniach pre dvoj- alebo trojkolesové motorové vozidlá v znení smernice Komisie 1999/25/EHS. Týmto nariadením vlády sa za účelom typového schvaľovania ES ustanovujú technické požiadavky , ktoré musí spĺňať povinné označenie dvojkolesových motorových vozidiel alebo trojkolesových motorových vozidiel.
        
III.
    Predmetný návrh nariadenia vlády Slovenskej republiky bol prerokovaný na zasadnutí Legislatívnej rady vlády Slovenskej republiky dňa 20. decembra 2005.  Legislatívna rada vlády Slovenskej republiky  po prerokovaní návrhu nariadenia vlády odporučila predkladateľovi predložiť nové znenie tohto návrhu na rokovanie vlády Slovenskej republiky , v ktorom budú zapracované jej pripomienky a odporúčania.

IV.
Sekcia vládnej legislatívy Úradu vlády Slovenskej republiky konštatuje, že v návrhu nariadenia  vlády Slovenskej republiky o technických požiadavkách na povinné označenie dvojkolesových motorových vozidiel a trojkolesových motorových vozidiel, sú  pripomienky  Legislatívnej  rady  vlády  Slovenskej  republiky  ( 11 pripomienok)  zapracované  a preto odporúča  návrh nariadenia vlády schváliť v predloženom znení.

V Bratislave 23 . januára 2006
Vypracoval : V.Rajníček 

					                                       
                                                                                          
                                                                                           Štefan G r m a n
									generálny riaditeľ
   								    sekcie vládnej legislatívy